Prva konferencija zemalja zapadnog Balkana (Berlin, 2014)
Prva konferencija zemalja zapadnog Balkana održana je 28. avgusta 2014. godine u organizaciji nemačke kancelarke Angele Merkel. Na konferenciji su učestvovale delegacije svih zemalja na području bivše Jugoslavije, delegacije Albanije, Austrije i Nemačke. Glavna tema okupljanja bila je budućnost proširenja Evropske unije, a događaj je organiziran kao jedan od načina obilježavanja stogodišnjice početka Prvog svetskog rata. Na konferenciji je najavljeno da će se okupljanja nastaviti i u narednim godinama, sa Bečom kao domaćinom u 2015. i Parizom u 2016. godini.

Kancelarka Merkel objavila je nameru organizacije konferencije 7. juna 2014. godine. Poziv za sudelovanje u konferenciji poslan je svim zemljama regiona, uključujući i Sloveniju i Hrvatsku, koje su u vreme konferencije već bile punopravne članice Evropske unije.

U fokusu konferencije našle su se teme kao što su budućnost proširenja Evropske unije, nezadovoljavajući rezultati u procesu pridruživanja u slučaju Bosne i Hercegovine i Makedonije kao i odnosi Srbije kao glavnog partnera EU u regionu sa Ruskom Federacijom, a u svetlu Međunarodnih sankcija protiv Rusije zbog umešanosti u Rat u istočnoj Ukrajini i Krimske krize.

Premijer Albanije Edi Rama najavio je svoj prvi službeni poset Srbiji za vreme trajanja konferencije. Najavljeni susret je prvi susret toga ranga između predstavnika dve zemlje još od susreta Envera Hodže i Josipa Broza Tita 1947. godine.

Sudionici konferencije

 Jose Manuel Barroso, predsednik Evropske komisije
 Štefan Füle, poverenik Evropske unije za proširenje
 Günther Oettinger, Zamenik predsenika Evropske komisije
 Angela Merkel
 Sigmar Gabriel,Ministar ekonomije i energetike i zamenik kancelarke Merkel
 Frank-Walter Steinmeier, ministar vanjskih poslova
 Werner Faymann, austrijski kancelar
 Reinhold Mitterlehner, austrijski federalni ministar ekonomije
 Sebastian Kurz, ministar vanjskih poslova
 Aleksandar Vučić, predsednik Vlade Srbije
 Ivica Dačić, ministar spoljnih poslova
 Zoran Milanović, premijer Hrvatske
 Vesna Pusić, ministrica vanjskih i europskih poslova
 Ivan Vrdoljak, ministar gospodarstva u Vladi Hrvatske
 Milo Đukanović, premijer Crne Gore
 Igor Lukšić, ministar vanjskih poslova
 Vladimir Kavarić, ministar privrede Crne Gore
 Vjekoslav Bevanda, predsedavajući Veća ministara Bosne i Hercegovine
 Zlatko Lagumdžija, zamenik predsedavajućeg Veća ministara Bosne i Hercegovine
 Boris Tučić, ministar za međunarodnu trgovinu i ekonomske odnose
 Edi Rama, premijer Albanije
 Ditmir Bushati, ministar vanjskih poslova Albanije
 Nikola Gruevski, premijer Makedonije
 Vladimir Peševski, zamenik premijera
 Bekim Neziri
 Hashim Thaçi, premijer Kosova

Reference

Pogledaj još
Jugoistočna Evropa
Sporazum o stabilizaciji i pridruživanju
CEFTA

Historija međunarodnih odnosa
Politika Albanije
Međunarodni odnosi Srbije
Međunarodni odnosi Hrvatske
Evropska unija
Politika Evropske unije
Politika Austrije
Politika Bosne i Hercegovine
Politika Crne Gore
Politika Kosova
Politika Makedonije
Politika Njemačke
Politika Slovenije